EVROPSKA KOMISIJA Bruselj, 8.11.2021 COM(2021) 685 final POROČILO KOMISIJE EVROPSKEMU PARLAMENTU IN SVETU COSME













Program za konkurenčnost podjetij in MSP za obdobje 2014–2020

























Poročilo o spremljanju za leto 2018



Kazalo 1. Uvod 2. Dejavnosti in rezultati v letu 2018 2.1 Cilj A: Dostop do financiranja 2.2 Cilj B: Dostop do trgov 2.3 Cilj C: Izboljšanje okvirnih pogojev in konkurenčnosti 2.4 Cilj D: Spodbujanje podjetništva in kulture podjetništva 3. Podporni ukrepi in upravni odhodki 4. Prispevek k cilju vključevanja podnebnih vprašanj 5. Sklepne ugotovitve 6. Priloga



1.Uvod COSME je program EU za izboljšanje konkurenčnosti podjetij, zlasti malih in srednjih podjetij (MSP). Temelji na programu za podjetništvo in inovativnost (PPI) za obdobje 2007−2013, vzpostavljenem na podlagi okvirnega programa za konkurenčnost in inovativnost. Namenjen je čim večjemu ustvarjanju povezav z drugimi programi EU za porabo sredstev, zlasti z evropskimi strukturnimi in investicijskimi skladi ter programom Obzorje 2020, ki vključuje inovacijske dejavnosti, ki so bile prej del programa za podjetništvo in inovativnost. Program COSME ustvarja dodano vrednost, saj obravnava nadnacionalna vprašanja in nedelovanje trga na štirih ključnih področjih: 1.izboljšanje dostopa do financiranja za MSP v obliki lastniških in dolžniških instrumentov (najmanj 60 % celotnih proračunskih sredstev);

2.izboljšanje dostopa do trgov v EU in zunaj nje (21,5 %); 3.izboljšanje okvirnih pogojev za podjetja, vključno z MSP (11 %), in njihove konkurenčnosti; 4.spodbujanje podjetništva (2,5 %). Leta 2018 so v programu COSME poleg 28 držav članic EU sodelovale tudi naslednje države: Islandija, Albanija, Bosna in Hercegovina, Kosovo*, Črna gora, Severna Makedonija, Srbija, Turčija, Armenija, Moldavija in Ukrajina. Komisija je odgovorna za splošno izvajanje programa COSME. Prvi cilj se izvaja s finančnimi instrumenti, za katere je pooblaščen Evropski investicijski sklad (EIF). Ukrepi v okviru ciljev 2, 3 in 4 so se v glavnem prenesli na Evropski svet za inovacije in Izvajalsko agencijo Evropskega sveta za inovacije ter za mala in srednja podjetja (agencija EISMEA) (prej agencija EASME). Posredno upravljanje s strani mednarodnih organizacij je predvideno tudi za nekatere analitične dejavnosti in primerjalne analize. To poročilo vsebuje pregled izvrševanja proračuna programa COSME leta 2018 v skladu z zahtevami Uredbe. Glede na večletno trajanje številnih projektov je bila sprejeta odločitev, da se objava odloži in tako omogoči vključitev celovitih rezultatov in podatkov v poročilo. Poročilo vsebuje podporne ukrepe, upravne odhodke in dejavnosti projektov, ki so se začeli leta 2017 in tudi leta 2018, kot so navedeni v ustreznih projektnih predlogah. 2.Dejavnosti in rezultati v letu 2018 Skupni načrtovani proračun za program COSME za obdobje 2014–2020 (7 let) znaša skupaj z upravnimi odhodki 2,3 milijarde EUR. Načrtovano je bilo postopno povečanje finančnih obveznosti do leta 2020 (zadnje leto programa). Vsako leto je dogovorjen letni delovni program s spremljevalnimi podpornimi ukrepi. Proračun programa COSME se izvršuje s štirimi proračunskimi vrsticami z odobritvami, določenimi z ustreznim revidiranim sklepom o financiranju za leto 2018 in sklepom o financiranju podpornih ukrepov. Po prištetju prispevkov tretjih držav, neporabljenih odobritev iz prejšnjega programskega obdobja in različnih prerazporeditev so sredstva, ki so bila na voljo za leto 2018, znašala: (a) proračunska vrstica 02 01 04 01 za upravne odhodke: 4 441 204 EUR. (b) proračunska vrstica 02 01 06 01 za delovanje agencije EASME: 9 914 421 EUR. (c) proračunska vrstica 02 02 01 za vse druge odhodke iz poslovanja: 143 007 469 EUR. (d) proračunska vrstica 02 02 02 za dostop do financiranja odhodkov iz poslovanja: 277 117 505 EUR. Sklep o financiranju podpornih ukrepov določa prispevek v višini 8 538 223 EUR, vključen v proračunsko vrstico 02 02 01 splošnega proračuna EU za leto 2017. V povprečju je bilo 81 % dejavnosti v okviru programa COSME v okviru operativnega proračuna (izjema: dostop do financiranja) prenesenih na agencijo EASME . Skupaj je bilo dodeljenih 97 % od 434 milijonov EUR razpoložljivih sredstev. Za plačila je stopnja izvrševanja v povprečju znašala 82 %. 2.1 Cilj A: Dostop do financiranja Uredba o COSME določa, da bi moralo biti najmanj 60 % skupnih proračunskih sredstev (1,4 milijarde EUR) dodeljenih za finančne instrumente za obdobje 2014–2020. Leta 2018 je dostop do financiranja predstavljal 64 % finančnih sredstev za program COSME.

277 milijonov EUR je bilo na voljo za finančne instrumente in spremljevalne ukrepe, vključno z Evropskim združenjem za prosto trgovino in sodelovanjem tretjih držav. 220 milijonov EUR je bilo namenjenih za jamstveno shemo za posojila v programu COSME, 28 milijonov EUR pa za kapitalski instrument za rast v programu COSME. Leta 2017 je bilo 0,9 milijona EUR dodeljenih spremljevalne ukrepe, vključno z raziskavo o dostopu MSP do financiranja (570 272,46 EUR), informacijami za MSP o dostopu do financiranja EU (149 607,50 EUR) ter delavnicami o bančni uniji in uniji kapitalskih trgov (15 000 EUR). Kapitalski instrument za rast v programu COSME Število operacij: Evropski investicijski sklad jih je podpisal sedem (tri leta 2017 in štiri leta 2018), predvsem za vzpostavitev skladov za fazo rasti in širitve, vendar vključno z večstopenjskimi skladi, s čimer je ob koncu leta 2018 štel skupaj 15 operacij (deset skladov za fazo rasti in širitve ter štiri večstopenjske sklade, ki delujejo s kapitalskim instrumentom InnovFin za zgodnjo fazo razvoja, vzpostavljenim v okviru programa Obzorje 2020). Skupni pričakovani znesek naložb za upravičene končne prejemnike: več kot 771 milijonov EUR (do konca leta 2018 je 38 upravičenih končnih prejemnikov v 12 državah prejelo 289 704 756 EUR). V tem obdobju je kapitalski instrument za rast v programu COSME prispeval tudi k programu vseevropskega sklada skladov tveganega kapitala (VentureEU), vzpostavljenim za odpravo ozkih grl na področju financiranja tveganega kapitala v EU. Glavni prejemnik je bila skupina Axon Partners Group. Podjetje BCB Medical: podjetje, podprto s kapitalskim instrumentom za rast v programu COSME Podjetje BCB Medical je dejavno na stičišču med velepodatki in zdravstvenim varstvom. Razvilo je programsko opremo za spremljanje in analizo zdravljenja več kot 80 skupin bolezni, da bi izvajalcem zdravstvenega varstva omogočilo zagotavljanje boljših medicinskih rešitev. Podjetje zbira zdravstvene podatke pacientov pred in med zdravljenjem ter po njem, pri čemer uporablja 500 in 3 000 podatkovnih polj na pacienta. Večja kot bo podatkovna zbirka, natančnejši bodo skupni vzorci, tako da sta bili razširitev in internacionalizacija podjetja bistveni. Za lažjo uresničitev tega procesa je podjetje BCB Medical leta 2017 prejelo veliko naložbo vlagatelja Standout Capital, družbe zasebnega kapitala, ki jo podpira Evropski investicijski sklad in je specializirana za fazo rasti tehnoloških podjetij. Več informacij o podjetju je na voljo tukaj . Jamstvena shema za posojila v programu COSME (ta informacija zajema leti 2017 in 2018) Do konca leta 2018 je bilo s 93 finančnimi posredniki (23 novih sporazumov je bilo podpisanih leta 2017, 24 pa leta 2018) v 28 državah (24 državah članicah in štirih tretjih državah) podpisanih 117 jamstvenih sporazumov za skupni znesek 1,2 milijarde EUR, jamstvena shema za posojila v programu COSME pa je 414 739 MSP v 27 državah že zagotovil približno 22,8 milijarde EUR. Pričakuje se, da bo za 117 operacij, podpisanih konec leta 2018, za MSP na voljo več kot 36 milijard EUR. Podjetje Opus Online, podprto s posojilom jamstvene sheme za posojila v programu COSME Podjetje Opus Online je bilo ustanovljeno leta 2009 kot odgovor na ovire, s katerimi so se srečevale številne organizacije pri vzpostavljanju in ohranjanju svoje prisotnosti na spletu v današnjem čedalje bolj digitaliziranem svetu. Cilj tega podjetja sta oblikovanje in razvoj najsodobnejših spletnih strani in mobilnih aplikacij, ki podjetjem pomagajo preoblikovati svoje zamisli v prodorne rešitve. Za nadaljnjo razširitev poslovanja se je podjetje Opus obrnilo na podjetje KredEx, finančnega posrednika, ki ga podpira EIF, ter pridobilo evropsko podprto posojilo, ki ga omogoča EIF v okviru naložbenega načrta za Evropo, katerega cilj je ustvariti nove naložbe z olajšanjem dostopa do financiranja za MSP. Več informacij o podjetju je na voljo tukaj . Spremljevalni ukrepi (ta informacija zajema leti 2017 in 2018) Z raziskavami o dostopu podjetij do financiranja (Surveys on the Access to Finance of Enterprises – SAFE) se zbirajo informacije o finančnem položaju, potrebah po financiranju, dostopu do financiranja in pričakovanjih MSP. Rezultati se objavijo na spletu, uporabljajo pa jih lahko države članice, analitiki, akademiki in drugi. V raziskavo leta 2017 je bilo vključenih skupaj 17 532 podjetij v 34 državah, leta 2018 pa 17 848 podjetij v 36 državah. Komisija je prav tako še naprej posodabljala in promovirala spletišče Acces2Finance , ki MSP zagotavlja informacije o načinu dostopa do financiranja iz desetih različnih programov EU v 42 državah. V skladu s cilji programa COSME na področju podnebnih sprememb je MSP pomagala tudi poiskati finančno podporo EU za čiste tehnologije in podnebje. Leta 2017 je spletišče beležilo 640 000 ogledov, leta 2018 pa 631 000. Nazadnje, delavnica o bančni uniji in uniji kapitalskih trgov, ki je potekala leta 2018, se je štela za uspeh. Udeležilo se je je več kot 20 strokovnjakov, ki so pomagali oblikovati seznam priporočil. 2.2Cilj B: Dostop do trgov

Uredba o COSME določa, da bi bilo treba 21,5 % skupnih proračunskih sredstev nameniti olajševanju dostopa do trgov. Leta 2018 je bilo 75 milijona EUR dodeljenih za internacionalizacijo MSP. Evropska podjetniška mreža (EEN) (ta informacija zajema leti 2017 in 2018) Cilj: zagotavljati integrirane podporne storitve za podjetja, ki želijo uvajati inovacije, rasti in raziskati priložnosti na notranjem trgu in v tretjih državah. Rezultati: ·storitve partnerstev v mreži so strankam MSP iz vseh držav, vključenih v mrežo, pomagale skleniti več kot 5 700 mednarodnih partnerskih sporazumov s tujimi podjetji; ·svetovalne podporne storitve mreže so približno 4 000 strankam pomagale izboljšati njihovo konkurenčnost in inovativnost na evropski ravni; ·storitve so se zagotavljale več kot 200 000 MSP na leto; ·digitalne storitve so dosegle 16,8 milijona MSP; ·izboljšana kakovost, učinkovitost in ustreznost storitev za evropska MSP. Naslednji koraki: utrditi doseženi napredek; pripraviti se na naslednjo fazo v okviru za obdobje po letu 2021. Programska oprema SiMAX V Evropi živi približno milijon gluhih in 50 milijonov naglušnih oseb. Širjenje znakovnega jezika je številnejšim kot kadar koli prej omogočilo, da lahko spremljajo vizualno vsebino. S podporo EEN je avstrijsko MSP šlo še korak dlje, tako da je razvilo zaslonski avatar, ki lahko z uporabo pametnih algoritmov informacije pretvori v znakovni jezik. Zasnova – „SiMAX“ – je orodje programske opreme, ki prevaja izvorno besedilo z uporabo podatkovne zbirke slovarja, nato pa ustvari avatarja za izvedbo končnega prevoda na zaslonu. „Za gluhe osebe je znakovni jezik njihova materinščina“, je dejal izvršni direktor družbe SignTime, dr. Georg Tschare. „Napisanemu besedilu pogosto težko tako hitro sledijo, torej SiMAX prevede govorjene besede v jezik, ki ga poznajo“. Glej video o projektu tukaj . Druge dejavnosti (ta informacija zajema leti 2017 in 2018) Več kot 400 MSP je prek projekta IPA4SME že imelo koristi od storitev, povezanih s preddiagnostičnim pregled intelektualne lastnine in izboljšanjem dostopa do patentnega varstva za inovativne MSP v EU. Med tovrstnimi storitvami je brezplačen preddiagnostični pregled intelektualne lastnine, ki ga opravi preverjen strokovnjak za intelektualno lastnino, ki izdela prilagojeno poročilo o poslovni strategiji na področju intelektualne lastnine in priporočila, kako učinkovito in varno izkoriščati sredstva. Na voljo je MSP, registriranim v Avstriji, na Danskem, v Franciji, Nemčiji, Grčiji, na Irskem, v Italiji, Latviji, na Nizozemskem, v Španiji in na Švedskem. Približno 90 % MSP, ki uporabljajo to storitev, je dejalo, da je poročilo o preddiagnostičnem pregledu intelektualne lastnine koristen vir za opredeljevanje in izvajanje zaščite in strategije vrednotenja njihove intelektualne lastnine, več kot 90 % pa jih je dejalo, da bodo storitev priporočila drugim inovativnim MSP. Da bi se podprla vzpostavitev inovacijam prijaznega poslovnega okolja in splošne konkurenčnosti evropskega gospodarstva, je bil v okviru projekta InnoBroker razvit poslovni model posrednika v javnem naročanju inovativnih rešitev, ki olajša javno naročanje inovativnih izdelkov in storitev z združevanjem javnih naročnikov, dobaviteljev inovacij (s posebno pozornostjo, namenjeno MSP in zagonskim podjetjem), vlagateljev in raziskovalcev. Poslovni model posrednika v javnem naročanju inovativnih rešitev in glavne ugotovitve, pridobljene iz pilotnih projektov, so bili na spletu predstavljeni 30. julija 2020. Posnetek je na voljo na spletnem naslovu: è www.innobrokers.eu in è https://innovation-procurement.org/innobrokers/ .

Službe za pomoč in svetovanje glede intelektualne lastnine (ta informacija zajema leti 2017 in 2018) Intelektualna lastnina je ključnega pomena za mednarodno konkurenčnost podjetij v EU. S pravicami intelektualne lastnine močno povezani sektorji predstavljajo večino trgovine EU s preostalim svetom in ustvarjajo trgovinski presežek za gospodarstvo EU. Mednarodne službe za pomoč in svetovanje MSP glede intelektualne lastnine so dosegle cilje ukrepa z vodenjem zelo uspešne linije za pomoč glede intelektualne lastnine (odgovorile so na 3 202 vprašanj), razvijanjem in posodabljanjem najrazličnejših podjetjem prijaznih publikacij glede intelektualne lastnine, vodenjem uspešnega programa usposabljanja ob pomoči gospodarskih zbornic in drugih poslovnih posrednikov ter z zagotavljanjem podpore MSP iz EU na področju intelektualne lastnine v zvezi s poslovnimi potmi in trgovinskimi sejmi za podjetja. Center za industrijsko sodelovanje EU-Japonska Ta center je bil ustanovljen za spodbujanje industrijskega, trgovinskega in naložbenega svetovanja med EU in Japonsko ter za pomoč pri vodenju in izvajanju gospodarske diplomacije EU z Japonsko. Ukrep je namenjen izboljšanju dostopa do trga, konkurenčnosti in podjetništvu za evropska MSP. V obdobju 2018–2019 je organiziral 17 seminarjev na Japonskem in v EU, 34 tehnološko podprtih spletinarjev, 21 podprtih misij ter dve poslovni okrogli mizi EU-Japonska. Pripravil je priporočila in poročila o poslovnih priložnostih za MSP iz EU v japonskem gospodarstvu. Prav tako je na Japonskem vodil 12-mesečno pripravništvo, ki se ga je udeležilo 60 evropskih študentov. Center ima v svoji podatkovni zbirki registriranih več kot 35 000 podjetij. Komisija financira dejavnosti centra z novim sporazumom o nepovratnih sredstvih, ki se bo izvajal od 1. aprila 2020 do 31. marca 2022. Javno naročanje inovativnih rešitev Ker ima lahko javni sektor veliko vlogo pri zagotavljanju pomoči podjetjem – zlasti MSP – pri iskanju strank za njihove inovativne proizvode in storitve, bi morali sofinancirani projekti znatno povečati delež evropskih MSP, ki imajo dostop do javnega naročanja inovativnih rešitev EU. Prav tako bi morali pomagati ozaveščati o prednostih javnega naročanja inovacij za nenehno naraščajoče število javnih kupcev. Dva tekoča sporazuma o nepovratnih sredstvih sta se začela izvajati 16. januarja 2020 in se bosta izvajala 40 oziroma 42 mesecev. 2.3Cilj C: Izboljšanje okvirnih pogojev in konkurenčnosti Uredba o COSME določa, da bi bilo treba 11 % skupnega proračuna nameniti izboljšanju okvirnih pogojev in konkurenčnosti. Leta 2018 je bilo za ta cilj razdeljenih 33 milijona EUR. Pregled uspešnosti MSP To je eno od glavnih orodij Komisije za spremljanje in ocenjevanje letnega napredka držav pri izvajanju pobude „Small Business Act“ za Evropo (SBA). V skladu z ukrepi, določenimi v akcijskem načrtu SBA, se v pregledu zberejo celovite informacije o uspešnosti MSP v državah EU in drugih partnerskih državah. Sestavljajo ga splošno poročilo in informativni pregledi za države s posodobljenimi informacijami o učinkoviti rabi virov ter ekoloških proizvodih MSP. Rezultati tega ukrepa so na voljo na spletišču portala GD GROW tukaj . Grozdi Razvoj številnejših vrhunskih grozdov v Evropi bi pomagal izboljšati konkurenčnost, trajnostnost in učinkovito rabo virov podjetij, zlasti MSP. Evropski program za sodelovanje grozdov je namenjen okrepitvi sodelovanja grozdov v regijah in sektorjih ter olajšanju dostopa MSP do grozdov in mednarodnih dejavnosti z oblikovanjem vozlišča, ki vključuje forum za razpravo, platformo za sodelovanje, prireditve za navezovanje stikov, spletinarje za krepitev zmogljivosti, politične dogodke, informacije o dobrih praksah in politikah itd. Program je prav tako namenjen izboljšanju sodelovanja, mreženja in učenja med organizacijami grozdov in njihovimi člani za zagotavljanje bolj profesionalnih specializiranih in prilagojenih podpornih storitev, ki se opravljajo za MSP ali so usmerjene nanje. To bo pomagalo okrepiti vezi med regijami in sektorji za omogočanje trajnostnih, medregionalnih partnerstev in strateškega sodelovanja na specializiranih področjih, povezanih s posodobitvijo industrije in izboljšanjem poslovnega okolja. Projekt z naslovom „Inovacije in tehnologije evropske lahke industrije“ (ELIIT) Projekt ELLIT pomaga vzpostavljati uspešna partnerstva med MSP iz sektorjev tekstila, oblačil, usnja in obutve ter ponudniki in lastniki novih tehnologij. Cilj je spodbuditi uporabo tehnološko pripravljenih rešitev za izboljšanje produktivnosti, vključevanje v vrednostno verigo, učinkovito rabo virov ter za ustvarjanje novih proizvodov in storitev nišnih trgov z visoko dodano vrednostjo. Sestavljata ga platforma in spletna stran z dejavno skupnostjo (registriranih je 204 MSP iz 28 držav in 180 ponudnikov tehnologije iz 24 držav). Z zagotavljanjem finančne podpore in prilagojenim svetovanjem je pomagal podpreti 15 partnerskih projektov, uspeh teh partnerstev pa je presegel pričakovanja.

Umetna inteligenca: ključna uporaba v industriji Projekt je namenjen opredelitvi optimalne kombinacije ukrepov industrijske politike (podjetniških, finančnih, naložbenih itd.), da bi se omogočila razvoj in uporaba umetne inteligence, nazadnje pa tudi finančne koristi evropskih MSP. Dosegel je več ustreznih deležnikov, kot se je pričakovalo, na primer s povečanjem števila udeležencev na zaključni konferenci (ki je potekala 18. in 19. februarja 2020 v Bruslju) s 100 na 190 (z več kot 300 prijavami), ne da bi to vplivalo na proračun. Tri poročila so na voljo tukaj: → Analiza trga, ključna uporaba in uvedba umetne inteligence → Scenariji predvidevanja → Ukrepi in priporočila politike Turizem Rezultat razpisa za zbiranje predlogov za podpiranje tematskega turizma in izkoriščanje povezav med turizmom in kulturo ter ustvarjalnimi industrijami je bilo sedem sofinanciranih projektov. Ti projekti so se srečevali z izzivi, povezanimi s koronavirusno krizo, zaradi česar je ves čas prihajalo do sprememb in odstopanj. Izvajalska agencija je v stalnem stiku s projektnimi partnerji in je olajšala prilagoditve (kjer so te bile realne in izvedljive). Koordinatorji bodo končna poročila oddali ob koncu obdobja sofinanciranja. Sodelujoča MSP so razširila svoje poslovanje, nekatera pa so uporabila svoje digitalne spretnosti in znanja za oblikovanje ponudbe, povezane s cilji posameznih projektov (kot so igrifikacija na platformi TRAMES in projekta MeDryDive ter tehnologije na dotik pri projektu EU UNESCO 4ALL TOUR); − projekt TRACES je vzbudil zanimanje podjetij v drugih mestih, ki so kandidirala (npr. Oulo, Finska); − pri projektu FishFest je bila ustvarjena posebna turistična ponudba na nišnih področjih; − pri projektu MAPPAE so bile ustvarjene večsenzorične poti, povezane z zdravilnimi in aromatičnimi rastlinami, dišavami in parfumi; − pri projektu CHARM je bil za zagotavljanje trajnostnega turizma pripravljen vodnik po evropskih manj znanih, vendar enako slikovitih in privlačnih vaseh. 2.4Cilj D: Spodbujanje podjetništva in kulture podjetništva Uredba o COSME določa, da bi bilo treba 2,5 % skupnega proračuna nameniti spodbujanju podjetništva in kulture podjetništva. Leta 2018 je bilo za ta cilj razdeljenih 12 milijona EUR. Omrežja socialnih inovacij za socialno podjetništvo Pri tem projektu se je obravnavala vloga družbenih omrežij pri spodbujanju socialnega podjetništva in zagotavljala pomoč socialnim podjetnikom pri dostopu do financiranja. Projekt je bil v skladu s prednostnimi nalogami nove Komisije in zaradi koronavirusne krize rahlo spremenjen, da bi se bolje obravnavali socialnoekonomski vidiki okrevanja. Rezultati projekta so bili: 12 osnutkov dokumentov priznanih mednarodnih strokovnjakov s področja socialne ekonomije; prispevek za akcijski načrt za socialno ekonomijo, ki ga bo Komisija sprejela v drugi polovici leta 2021; veliko virtualno omrežje akademskih strokovnjakov, socialnih podjetnikov, tveganih kapitalistov, oblikovalcev politik in izvajalcev po Evropi in znanstvena konferenca o socialni ekonomiji (24.–25. november 2020), povezana evropskim vrhom o socialni ekonomiji. Komisija podpira tudi socialne vidike pri javnem naročanju z ukrepom, naslovljenim „Zbiranje dobrih praks in ozaveščanje o družbeno odgovornem javnem naročanju“, ter s projektom, naslovljenim „Spodbujanje socialnih vidikov pri postopkih javnega naročanja za podjetja socialne ekonomije“. Knjižico v formatu pdf z 22 primeri dobrih praks iz 12 držav EU lahko prenesete tukaj: Buying for social impact – Good practice from around the EU (Nakupovanje za družbeni učinek – primeri dobre prakse iz vse EU) . Erasmus za mlade podjetnike Shema omogoča morebitnemu ali novoustanovljenemu podjetniku sodelovanje z izkušenim podjetnikom v drugi sodelujoči državi, vključeni v program COSME. V obdobju 2017–2018 je potekalo 32 projektov (na podlagi desetih posebnih sporazumov o nepovratnih sredstvih in prek dveh razpisov za zbiranje predlogov), prek katerih se je med 1 000 in 1 500 podjetnikov začetnikov povezalo z izkušenejšimi podjetniki. Izmenjave je več kot 90 % udeležencev štelo za uspeh. Glej zgodbe o uspehu in pričevanja na spletnem mestu https://www.erasmus-entrepreneurs.eu/index.php?lan=sl .

3.Podporni ukrepi in upravni odhodki Podporni ukrepi za program COSME se financirajo v okviru proračunske vrstice 02 02 01. Leta 2018 je bilo za podporne ukrepe razdeljenih 7 milijona EUR. Organizirani so bili konference in srečanja z deležniki, na katerih so potekale razprave o izzivih, s katerimi se spopadajo različni industrijski sektorji. V zvezi z drugo fazo projekta o nadomestitvi kemijskih snovi, ki vzbujajo morebitno zaskrbljenost, so se upoštevali priporočila, vključena v „strategijo za MSP za trajnostno in digitalno Evropo“ (10. marec 2020), in analiza kemikalij, ki so varne in trajnostne že v zasnovi, vključena v „strategijo na področju kemikalij za trajnostnost“ (14. oktober 2020). „Poročilo o vključevanju in konkurenčnosti za leto 2018“ je bil nadaljnji ključni podporni ukrep. V njem so bili s poudarkom na poslovnem okolju MSP analizirani gibala konkurenčnosti in vključevanja na enotni trg ter ovire zanju, pregledana pa je bila tudi mikroekonomska uspešnost držav članic. Poročilo je bilo prispevek za številne referenčne dokumente evropskega semestra, ki so na voljo tukaj . Povezane referenčne študije so objavljene tukaj . Platforma WEGate za podjetnice je nadaljnji pomemben ukrep. Namenjen je prenovi e-platforme WEGate, da bi se olajšala mreženje in izmenjava dobrih praks med podjetnicami. Skupnost šteje 1 814 članic iz 43 držav. Večina jih dela v službah in sektorjih IKT, vendar pa jih je nekaj tudi iz proizvodnega sektorja (npr. tekstilni ali živilskopredelovalni sektor). Zdaj je na platformi na voljo pet navdihujočih zgodb o delu podjetnic med koronavirusno krizo. Leta 2018 so upravni odhodki predstavljali 3 % proračuna. Zajemali so študije, strokovna srečanja ter dejavnosti obveščanja in komuniciranja, pa tudi odhodke Komisije (GD GROW) (ki so znašali 4 milijone EUR), v zvezi z omrežji IT ter drugo tehnično in upravno pomočjo. Proračun, dodeljen za delovanje agencije EASME, je znašal 9,9 milijona EUR. 4.Prispevek k cilju vključevanja podnebnih vprašanj Prispevek programa COSME k cilju vključevanja podnebnih vprašanj, ki je vključen v vse programe Komisije, je bil ocenjen na 23,8 milijona EUR, kar predstavlja 5 % leta 2018 dodeljenih finančnih sredstev. Pri več ukrepih v okviru programa COSME, kot je jamstvena shema za posojila v programu COSME, je težko spremljati prispevek k vključevanju podnebnih vprašanj brez uvedbe dodatnega upravnega bremena za finančne posrednike in sodelujoča MSP, ki so končni prejemniki. Čeprav EEN nima formalnih rezultatov v zvezi s podnebjem, pa dejavno pomaga MSP k večji trajnostnosti. Strokovne skupine, osredotočene na trajnostno gradbeništvo, inteligentno energijo, okolje in krožno gospodarstvo, vključujejo več kot 200 članov osebja EEN, številni dosežki EEN (npr. partnerski sporazumi in rezultati svetovalne službe) pa so povezani s temi subjekti. Proračun za te dejavnosti je ocenjen na približno 14,5 milijona EUR. Informativni pregledi držav članic iz pregleda uspešnosti MSP za obdobje 2018–2019 vključujejo redno posodabljanje kazalnike o povezavi med MSP, učinkovito rabo virov in ekološkimi proizvodi. Za projekt omrežij regionalnega sodelovanja za oživitev in posodobitev industrije (RECONFIRM) naj bi se z do 40 % ukrepa pomagali doseči cilji podnebnih sprememb, saj je bilo sodelovanje usmerjeno tudi v okoljsko neoporečne tehnologije in regionalne strategije, povezane s strategijo Komisije iz zelenega dogovora. Tudi ukrep v zvezi z nadomestitvijo kemičnih snovi, ki vzbujajo morebitno zaskrbljenost (druga faza) je bil v celoti posvečen vključevanju podnebnih vprašanj. 5.Sklepne ugotovitve Izvedenih je bilo vseh 97 % operativnega proračuna programa COSME, s katerim so bili podprti dostop do financiranja, trgov, ugodno okolje za podjetja, konkurenčnost in podjetništvo. S spremljanjem se je zagotovilo, da je bil proračun predodeljen za najuspešnejše dejavnosti in dejavnosti, za katere je bilo največ zanimanja, kot so rezervni seznami projektov, zlasti pa finančni instrumenti. Dostop do financiranja je bil leta 2018 ključno področje ukrepanja. V okviru jamstvene sheme za posojila v programu COSME je bilo leta 2018 podpisanih 24 novih sporazumov (in leta 2017 23) v skupnem znesku 1,2 milijarde EUR. Finančni posredniki so se nahajali v 28 državah. 414 739 MSO v 27 državah je prejelo financiranja v višini približno 22,8 milijarde EUR. Pričakuje se, da bo MSP na voljo več kot 36 milijard EUR. Povpraševanje na trgu po jamstvih v okviru jamstvene sheme za posojila v programu COSME in nasprotnih jamstvih še naprej narašča, in pričakuje se, da se bo proračun za leto 2019 zanje povečal, deloma s predodelitvijo proračuna kapitalskega instrumenta za rast v programu COSME deloma pa s povečanjem dodatnih sredstev Evropskega sklada za strateške naložbe. Podpisovanje sporazumov za kapitalski instrument za rast v programu COSME je trajalo dlje, ker so zaradi lastniškega kapitala potrebni kompleksnejši skrbni pregledi in bolj zapleteni postopki zbiranja sredstev. Konec leta 2018 je EIF v okviru kapitalskega instrumenta za rast v programu COSME v 14 skladov vložil sredstva v skupni višini 163,5 milijona EUR.